Luettelo Houkutus-sarjan hahmoista
Cullenit > Renesmee Cullen

| Renesmee Cullen |
| --- | --- |
Luoja(t):  Stephenie Meyer
Näyttelijä(t):  Mackenzie Foy
Ensi- esiintyminen:  Aamunkoi
Henkilötiedot
Koko nimi:  Renesmee Carlie Cullen
Sukupuoli:  nainen
Ikä:  kasvaa fyysistä kasvua n. 7 vuotta, kunnes hän on täysikasvuinen
Asuinpaikka:  Cullenien talo ja Bellan ja Edwardin mökki
Luonteenpiirteet:  Vampyyri ja Ihminen   omien ajatusten siirtäminen toisille kosketuksen välityksellä, läpitunkeva henkinen suoja
Suhteet
Muut sukulaiset:  Cullenit, Renée Dwyer ja Charlie Swan
Infobox OKVirheellinen NIMI-arvo: 
Renesmee "Nessie" Carlie Cullen (s. 10. syyskuuta, 3 päivää ennen Bellan 19-vuotissyntymäpäivää) on Edward ja Bella Cullenin tytär, joka esiintyy ensimmäisen kerran sarjan neljännessä osassa Aamunkoi. Renesmee saa alkunsa Bellan ja Edwardin viettäessä kuherruskuukauttaan Esmensaarella. Renesmee kehittyy nopeasti ja syntyy jo kuukauden raskauden jälkeen. Ennen syntymäänsä hän aiheuttaa tahattomasti suuria tuskia Bellalle kasvaessaan niin nopeasti ja ollen tarpeeksi voimakas rikkoakseen Bellan luita. Synnyttäessään Renesmeetä Bellan tila pahenee niin huonoksi, että Edwardin on muutettava Bella vampyyriksi. Renesmeen synnyttyä huomataan, että hän on puoliksi ihminen, puoliksi vampyyri. Heti Renesmeen syntymän jälkeen Jacob leimautuu tyttöön. Vampyyri Irina näkee Renesmeen ja luulee tätä "kuolemattomaksi lapseksi", joka on hyvin nuorena muutettu vampyyriksi, joiden luominen on vampyyriyhteisössä jyrkästi kiellettyä. Irina matkaa Volturien luo, ja nämä matkustavat Forksiin surmaamaan Renesmeen. Cullenien perhe kerää paikalle todistajia, joiden on tarkoitus todistaa Renesmeen olevan puolivampyyri, ei kuolematon lapsi. Alice ja Jasper tuovat paikalle toisen puolivampyyrin, Nahuelin, joka selittää, että puolivampyyrit eivät aiheuta vaaraa vampyyreille. Volturien ei auta kuin myöntää tappionsa ja palata takaisin Italiaan.
Nimi Renesmee on Esme Cullenin ja Renée Dwyerin nimien sekoitus. Hänen toinen nimensä Carlie taas on Carlisle Cullenin ja Charlie Swanin sekoitus. Hänellä on samat kasvonpiirteet ja pronssinen hiustenväri kuin Edwardilla, ja hänellä on Charlien kiharat. Hänen silmänsä ovat suklaanruskeat kuten Bellalla tämän ollessa ihminen. Bella ja Jacob kuvailevat Renesmeetä maailman kauneimmaksi ihmiseksi. Hänen sydämensä pumppaa verta, ja hänen ihonsa on lämmin ja pehmeä. Hän on vahva kuten muutkin vampyyrit. Hänen erikoisvoimiinsa kuuluu omien ajatusten siirtäminen toisille kosketuksen välityksellä sekä läpitunkeva henkinen suoja. Renesmee voi selvitä syömällä pelkkää ihmisten ruokaa, mutta suosii verta. Renesmee kasvaa nopeasti sekä henkisesti että fyysisesti, ja hän osaakin puhua vain seitsemän päivää syntymänsä jälkeen ja Aamunkoin lopussa hän voi lukea, juosta, metsästää ja tehdä muita asioita, jotka olisivat mahdottomia muille samanikäisille. Hänen älykkyytensä tyrmistyttää kaikki – varsinkin Bellan ja Edwardin – ja hän ymmärtää mitä hänen ympärillään tapahtuu kun Volturit saapuvat. Jacob antaa Renesmeelle lempinimeksi "Nessie", koska hänen mielestään koko nimi on liian pitkä. Bella ei pidä siitä, että hänen lapsensa nimi tulee Loch Nessin hirviöstä. Renesmee kasvaa fyysistä kasvua noin seitsemän vuotta, kunnes hän on täysikasvuinen, ja ikääntyminen loppuu.